Cholova
Cholova (rus. Холова) – upė Rusijoje, Naugardo srityje; Mstos kairysis intakas (Volchovo baseinas). Prasideda Valdajaus aukštumoje, teka į vakarus, vėliau į šiaurės vakarus Ilmenio žemuma. Mityba mišri, vyrauja sniego tirpsmo vandenys. Aukštupio vaga slenkstėta. Upė užšąla lapkritį, kartais – sausio pradžioje, ledai tirpsta balandį. Prie Cholovos yra Krestcų gyvenvietė, Ilmenio slovėnų piliakalniai (Starojė Rachine). Naudota medienos plukdymui.